hotchpotch/miracl-hf-unified huggingface dataset:
रूस में बौद्ध धर्म
रूस में बौद्ध धर्म के 20,00,000 अनुयायि है, जो कुल संघीय आबादी के 1.4% है। ईसाई एवं इस्लाम के बाद यह रूस का तिसरा सबसे बड़ा धर्म है। विशेष रूप से यह तिब्बती वज्रयान सम्प्रदाय से मौजूद है। यह रूस में कुछ तुर्की और मंगोलिक जातियों (कालमिक बुर्यात और तूवान) का पारंपरिक धर्म है। बौद्ध धर्म तूवा की कुल जनसंख्या में 62%, कालमिकिया की जनसंख्या में 38% और बुर्यातिया की कुल जनसंख्या में 20% है। अन्य सर्वेक्षण के अनुसार कालमिकिया में 50% बौद्ध जनसंख्या है। कालमिकिया में अभी 22 बौद्ध विहार है, तूवा में करीब 16 और बुर्यातिया में 30 से भी ज्यादा विहार है। रूस के सभी बड़े शहरों में कई बौद्ध केन्द्र शुरू किए गये हैं।
ऐतिहासिक रूप से बौद्ध धर्म 17 वीं सदी में रूसी भूमि में बाइकाल क्षेत्र के बुर्यात समुदायों में फैल गया। बौद्ध धर्म रूस के पारंपरिक धर्म, कानूनी तौर पर रूस के ऐतिहासिक विरासत का एक हिस्से के रूप में माना जाता है। [3] बौद्ध धर्म बुर्यातिया, कालमिकिया और तूवा के ऐतिहासिक मठ परंपराओं इसके अलावा कई धर्मान्तरित रूसी जातीयों में अब रूस भर में व्यापक है। [4] रूस में बौद्ध धर्म का मुख्य रूप से अल्पसंख्यकों के रूप में अन्य तिब्बती स्कूलों के साथ, तिब्बती बौद्ध धर्म का गेलुक्पा स्कूल है। [5] हालांकि तिब्बती बौद्ध धर्म सबसे अधिक तिब्बत के साथ जुड़ा हुआ है, यह मंगोलिया के माध्यम से रूस में फैला है।
17 वीं सदी में, तिब्बती बौद्ध धर्म उत्तर में मंगोलिया से बाइकाल क्षेत्र (रूस) के बुर्यात समुदायों में फैल गया। दूसरी बौद्ध लहर तिब्बत से सीधे आ गई। मंगोल और मनचर्च्स के प्रभाव को कमजोर करने के लिए लक्ष्य से इस क्षेत्र में, ज़ार ने उन्हें बुर्याती बौद्ध धर्म के नेताओं के रूप में स्वीकार करने के लिए Gusinoozersk Datsan की Priors पर Bandido Khambo लामा के खिताब से सम्मानित किया गया। इस प्रकार, बुर्यात परंपरा मंगोलियाई चर्च के आधिकारिक तौर पर स्वतंत्र हुआ। 1741 में, महारानी एलिजाबेथ का एक फरमान है कि, बुर्यातिया में लामावादी विश्वास मान्यता प्राप्त है और 150 लामाओं के साथ 11 मठों (datsans) के स्थापना का अधिकृत फरमान जारी किया। रूस में यह बौद्ध धर्म के सरकारी मान्यता की तिथि मानी जाती है।
नयागांव, सारण (बिहार)
नयागांव (English: ) सोनपुर, सारण, बिहार स्थित एक अर्द्ध शहरी क्षेत्र है। यह रसूलपुर मौजा में स्थित है। नयागांव 67 किलोमीटर लंबी हाजीपुर-छपरा फोर लेन सड़क (राष्ट्रीय राजमार्ग ३१/एनएच-31) के पास है। फोरलेन सड़क निर्माण का कार्य मधुकॉन प्रोजेक्ट इंडिया कंपनी कर रही है। निर्माण का काम वर्ष 2011 से चल रहा है। नयागांव में कसतूरबा गाँधी बालिका आवासीय विघालय (KGBV) और गोगल सिंह इंटर स्तरीय विद्यालय स्थित है। छपरा-हाजीपुर सडक मार्ग पर दिघवारा- सोनपुर के बीच नयागांव के समीप डुमरी बुजुर्ग गांव मे 550 वर्ष पुराना मां कालरात्रि का प्राचीनतम मंदिर है। भाद्र मास(अगस्त) के अमावस्या को विशेष पूजा होती है। सोनपुर अनुमंडल में नये आईटीआई भवन के लिए नयागांव में जमीन चिह्नित किया गया है। नयागांव बाजार में सन 1955 से ग्राम देवी मां दुर्गा का भव्य मंदिर है। नयागांव पोस्ट ऑफिस के पास लिच्छवी संगीत कला महाविद्यालय स्थित है। नयागांव के हसनपुर गांव में खेल इंडिया मार्शल आर्ट अवस्थित है।
राष्ट्रीय ग्रामीण पेयजल योजना के तहत नयागांव पंचायत में पानी टॉवर का निर्माण कराया गया। नयागांव पंचायत में निर्मित पानी टंकी की क्षमता 50 हजार गैलन है। रियल एस्‍टेट की कंपनियां जैसे RAV ग्लोबल सॉल्यूशन प्राइवेट लिमिटेड, टी.सी.डब्ल्यू. रियल्टी प्राइवेट लिमिटिड, कज़री इंफ्राटेक प्राइवेट लिमिटेड नयागांव में बड़ा टाउनशिप बसाने की तैयारी कर रही है। गंगा पर बना दीघा-सोनपुर रेल-सह-सड़क पुल पटना और सोनपुर को जोड़ता है। रेल पहिया कारखाना, बेला, दरियापुर से नयागांव की दूरी 12 किमी है। नयागांव रेलवे स्टेशन से रेल पहिया कारखाने तक रेलवे लाइन बिछी है। नयागांव में एनएच 19 छपरा -पटना मुख्य मार्ग पर राजेंद्र द्वार स्थित है। नयागांव बाजार स्थित शहीद राजेन्द्र स्मारक है। नयागांव रेलवे स्टेशन के सामने शहीद राजेंद्र सिंह का स्मारक है। अक्टूबर 2017 में नयागांव थाना के डुमरी बुजुर्ग में मां कालरात्रि स्पो‌र्ट्स क्लब के तत्वावधान में राज्यस्तरीय वॉलीबॉल टूर्नामेंट का आयोजन किया गया। राधिका प्रसाद मध्य विद्यालय नयागांव के क्रीडा मैदान में नयागांव नाईट क्रिकेट प्रिमियार लीग 2018 का आयोजन किया।
नयागांव में एसएसबी बटालियन का हेडक्वार्टर बनेगा। नयागांव अवस्थित गोगल सिंह उच्च विद्यालय के खेल मैदान में स्टेडियम का निर्माण कराया जायेगा। आयुष्मान भारत योजना के तहत हेल्थ वेलनेस सेंटर खोलने की स्वीकृति सरकार ने दे दी है। पहले से नयागांव (सोनपुर) में अतिरिक्त प्राथमिक स्वास्थ्य केंद्र कार्यरत है। अगस्त 2020 में पंडित दीन दयाल उपाध्याय ग्राम ज्योति योजना के तहत नयागांव में रसूलपुर के फोरलेन सड़क के पास विद्युत सब स्टेशन चालू किया गया। नयागांव मछली आढ़त है। नयागाँव स्थित गंगा तट के कालू घाट पर जल मार्ग विकास परियोजना (जेएमवीपी) के तहत अन्तर्देशीय जल परिवहन मालवाहक यातायात (राष्ट्रीय जलमार्ग 1) का टर्मिनल बनाया जा रहा है।
नयागांव रेलवे स्टेशन सोनपुर-छपरा रेलखंड पर स्थित है।  पूर्वमध्य रेलवे (ईसीआर) के सोनपुर रेल मंडल में नयागांव रेलवे स्टेशन स्थित है।गूगल मार्ग मानचित्र नयागांव पंचायत के प्रथम मुखिया भिखारी नाथ (4 सितंबर 1920 - 12 अक्टूबर 2002) स्वतंत्रता सेनानी सह कुशल शिक्षक थे। रचनाकार पंडित राहुल सांकृत्यायन द्वारा अपनी जीवनी में प्रसंसित दांगी विभूति धान के वाली के लेखक थे। सोनपुर प्रखण्ड (सारण) में पंचायत चुनाव जून 2016 में हुए। नयागांव पंचायत के पदाधिकारी इस प्रकार हैं:
क्षेत्र जो न्यागांव पी एस(थाना) के अधिकार क्षेत्र में आते हैं: Contact Details: 6158 - 277389 , 9431822422
मरियम मिर्ज़ाख़ानी
मरियम मिर्ज़ाखानी (, ; ३ मई, १९७७ को जन्म – 15 जुलाई, २०१७) ईरानी-अमेरिकी गणितज्ञ और स्टैनफोर्ड विश्वविद्यालय में गणित की प्रोफेसर थीं। वे फिल्ड मेडल प्राप्त करने वाली प्रथम महिला थीं। वे कैंसर से पीड़ित थीं जिसके कारण ४० वर्ष की अल्पायु में ही उनका निधन हो गया। मिर्ज़ाखानी का जन्म ३ मई, १९७७ को तेहरान, ईरान में हुआ। उनके पिता अहमद एक विद्युत अभियंता (electrical engineer) थे। मिर्ज़ाखानी क्ले मैथमेटिक्स इंस्टीट्यूट की २००४ में शोधार्थी (२००४ रिसर्च फेलो) एवं प्रिंस्टन विश्वविद्यालय में प्रोफसर थीं। २००८ में वे स्टैनफोर्ड विश्वविद्यालय में प्रोफेसर बनीं।
यूरेनियम खनन
यूरेनियम खनन जमीन से यूरेनियम अयस्क की निकासी की प्रक्रिया है। 2015 में दुनिया भर में यूरेनियम का उत्पादन 60,496 टन हुआ था। पूरे दुनिया में 70 फीसदी उत्पादन मात्र तीन देशों कजाकिस्तान, कनाडा और ऑस्ट्रेलिया में होता है। इन तीन देशों के अलावा एक हजार टन उत्पादन करने वाले देशों में निगेर, रूस, नामीबिया, उज्बेकिस्तान, चीन, संयुक्त राष्ट्र और यूक्रेन हैं। खनन से प्राप्त यूरेनियम का लगभग पूरी तरह से परमाणु संयंत्रों में ईंधन के रूप में प्रयोग होता है।
यूरेनियम अयस्क प्राप्त करने हेतु अयस्क सामग्री को पिसा जाता है, जिससे सभी कण समान आकार के हो और उसके पश्चात रासायनिक अभिक्रिया द्वारा यूरेनियम को निकाला जाता है। इस प्रक्रिया द्वारा एक पीले रंग का शुष्क चूर्ण प्राप्त होता है। इसे यूरेनियम के बाजार में UO के रूप में बेच दिया जाता है।
यूरेनियम का खोज वर्ष 1789 में किया गया था, लेकिन खनन करने वालों ने यूरेनियम अयस्क को पहले ही देख लिया था। यूरेनियम का ऑक्‍साइड जो राल जैसी वस्तुओं में पाया जाता है, के बारे में क्रूसने होरी ने वर्ष 1565 में बताया था। इसके बाद और इसके खोज से पूर्व "जैचीमोव" में 1727 और "स्च्वर्जवल्ड" में 1763 में इसके अयस्क मिलने का पता चला था।  उन्नीसवीं सदी में यूरेनियम अयस्क बोहेमिया और कॉर्नवल में खनन करने से प्राप्त होता था। पहली बार जानकर इसके खनन का कार्य "जैचीमोव" में हुआ था। इसे चाँदी खनन का शहर भी कहा जाता है। मैरी क्यूरी ने भी "जैचीमोव" से निकाले अयस्क से ही रेडियम नामक तत्व को अलग किया था। द्वितीय विश्व युद्ध से पहले तक इसका उपयोग मुख्य रूप से रेडियम प्राप्त करने के लिए किया जाता था। इसका उपयोग स्वास्थ्य से जुड़े कार्यों, घड़ी और अन्य चीजों में चमकीले रंग के रूप में किया जाता था, पर इसका उपयोग कुछ अन्य स्थानों में भी किया गया था, जो हानिकारक था। इस यूरेनियम का उपयोग मुख्यतः पीले रंग में उपयोग किया जाता था।
वर्ष 1981 से अमेरिका का ऊर्जा विभाग, वहाँ के यूरेनियम की कीमतों और तादाद के बारे में जानकारी देता रहता है। इसकी कीमत वर्ष 1981 में 32.90 अमेरिकी डॉलर प्रति पाउण्ड UO थी। यह 1990 में गिरकर 12.55 पर आ गया और 2000 में यह 10 अमरीकी डॉलर से भी नीचे चला गया। यूरेनियम का मूल्य 1970 के आसपास बहुत अधिक था, परमाणु सूचना केन्द्र ने 1978 में बताया कि ऑस्ट्रेलियाई यूरेनियम की कीमत इस दौरान 43 अमरीकी डॉलर/lb-U3O8 थी। यूरेनियम का अब तक का सबसे कम मूल्य वर्ष 2001 में था। इस दौरान इसकी कीमत 7 डॉलर प्रति एलबी था, लेकिन अप्रैल 2007 में इसकी कीमतों में उछाल आया और मूल्य बढ़ कर 113 अमेरिकी डॉलर हो गया।
पालड़ी (रावलगढ़)
।।संवत तेरह वर्ष चौदह में विजड नृप वरियाम।।
।।पदवी रावलजी पालड़ी गुणधर जागीर ग्राम।।
पालड़ी रावलगढ़ की स्थापना संस्थापक जागीरदार सोनाजी पालीवाल ने की थी जिन्हें सिरोही के राजा ने रावलजी की पदवी से विभूषित किया था तथा पालड़ी गांव जागीरी में दिया। आज पालड़ी में रावल ब्राह्मण समुदाय बहुसंख्यक है। जो पालड़ी रावलगढ़ के जागीरदार कहलाते है।
वर्ष 2011 के जनगणना आंकड़ों के अनुसार पालड़ी गाँव की कुल जनसँख्या १,२५९ थी।
पालड़ी में विभिन्न जाती समूह निवास करते है जिसमे मुख्यत रावल ब्राह्मण समाज और कुम्हार,माली, और भील, मेघवाल आदि जाती के लोग निवास करते है।
सीरिया में इस्लाम
सीरिया में इस्लाम Islam in Syria: सीरिया की 90 प्रतिशत आबादी मुस्लिम है और। सुन्नी मुस्लिम कुल जनसंख्या के 74 प्रतिशत हैं जबकि शिया क़रीब 13 प्रतिशत जिसमें 10 प्रतिशत जनसंख्या ईसाइयो की। और कुछ यहूदी भी रहते हैं। जाति के रूप में सीरिया में कुर्द लोग तुर्कमेन लोग भी निवास करते है।
इस्लाम शुरु काल में सीरिया पर अरब मुस्लिम रशीदुन खिलाफद द्वारा 634, 640 ईस्वी में खलीफा हजरत अबू बकर और हजरत खालिद बिन वालिद के नेतृत्व में सीरिया पर विजय प्राप्त की थी जिसके परिणामस्वरुप सीरिया इस्लाम का एक प्रमुख केन्द्र बन गया जिसके बाद 7 वी सदी में उम्मयद खलिफाओ ने दमिश्क को अपनी राजधानी के रूप में स्थापित किया और उम्मयदो ने दमिश्क से एक साम्राज्य के रूप में शासन किया जिसमें सीरिया को चार नगरो दमिश्क, होम्स, फिलिस्तीन और जार्डन विभाजित किया गया जिसके बाद इस्लामी साम्राज्य का तेजी गति से विस्तार हुआ स्पेन से लेकर भारत और मध्य एशिया के हिस्सो पर दमिश्क से शासन किया इसी कारण सीरिया एक सम्रध्द साम्राज्य का केन्द्र रहा उम्मयद शासकों ने अब्द अल मलिक महल तथा उम्मयद मस्जिद और बहुत सारे महल मस्जिदो का निर्माण कराया था। 750 ईस्वी में अब्बासी खलिफाओ का सीरिया में शासन स्थापित हो गया उन्होने दमिश्क से राजधानी हटा कर बगदाद को बनाया उसके बाद चार वे अब्बासी ख़लीफा, हारुन अल रशीद ने 786 ईस्वी में बगदाद से अलप्पो को राजधानी बनाया था।
अरब मुद्रा कोष
अरब मुद्रा कोष; सदस्य देशो के मध्य मुद्रिक सहयोग स्थापित करना और भुगतान सन्तुलन की समस्य से उवरने में सहायता प्रदान करना अरब मुद्र कोश के प्रमुख कार्य है
अरब राज्य लीग (League of Arab States) ढांचे के अंतर्गत कार्यरत आर्थिक परिषद के त्वावधान में तैयार एक समझौते के द्वारा अप्रैल 1976 में अरब मुद्रा कोष का गठन हुआ। इस कोष ने 1977 में कार्य करना प्रारम्भ किया।
कोश के संस्थागत ढांचे में गवर्नर बोर्ड, कार्यकारी निदेशक बोर्ड तथा महानिदेशक सम्मिलित होते हैं। गवर्नर बोर्ड सर्वोच्च निर्णयकारी अंग होता है। व्यापार के समाकलन और उदारीकरण के लिये इस बोर्ड की वर्ष में कम-से-कम एक बार बैठक होती है। बोर्ड में एक गवर्नर तथा प्रत्येक सदस्य देश द्वारा नियुक्त एक-एक उप-गवर्नर होते हैं। यह भारित मतदान (weighted voting) के सिद्धान्त पर कार्य करता है। गवर्नर बोर्ड ने अपने अधिकांश अधिकारों को आठ-सदस्यीय कार्यकारी निदेशक बोर्ड में प्रत्यायोजित कर दिया है। कार्यकारी निदेशक बोर्ड कोष के सामान्य संचालन के लिये उत्तरदायी होता है। निदेशक बोर्ड का अध्यक्ष ही कोष का महानिदेशक होता है। अरब मुद्रा कोष एक बैंक और एक कोष देनों रूप में कार्य करता है। यह ऋण क्षमताओं को अधिक सुदृढ़ बनाने के लिए प्रत्याभूतियां (guarantees) जारी करता है, मौद्रिक संस्थाओं को तकनीकी सहायता उपलब्ध कराता है और अल्पकालीन एवं मध्यकालीन ऋण प्रदान करता है। कोष के खाते की इकाई अरब लेखाकर्म दीनार (The unit of account of the Fund is the Arab Accounting Dinar–AAD) है, जिसकी अभिव्यक्ति विशेष आहरण अधिकार (Special Drawing Rights–SDRs) के आधार पर होती है।
होशंग शाह
होशंग शाह (अल्प खाँ उर्दु:الپ خان) (१४०६-३५) मालवा क्षेत्र का औपचारिक रूप से नियुक्त प्रथम इस्लामिक राजा था। इसे हुशंग शाह ग़ोरी के नाम से भी प्रसिद्ध इस राजा का मालवा का राजा घोषित होने से पूर्व अल्प खाँ नाम प्रचलित था। अल्प खाँ के पिता दिलावर खाँ दिल्ली के सुल्तान फ़िरोज़ शाह तुगलक के दरबार से संबद्ध रहा था। दिलावर खाँ को तुगलकों में से एक, फ़िरुज़ द्वारा मालवा का राज्यपाल नियुक्त किया गया था। १४०१ में उसने स्वयं को दिल्ली सल्तनत से मुक्त स्वायत्त राजा घोषित कर लिया था। अतः वह माण्डू में १४०१ में मालवा के प्रथम राजा के रूप में आया था। किन्तु उसने स्वयं को वहां का राजा घोषित नहीं किया था।
होशंगशाह के मकबरे को मध्य प्रदेश का ताजमहल भी कहा जाता है
यशवंत केशव पाध्ये
यशवंत केशव पाध्ये ,अग्रणी भारतीय बोलती कठपुतलीकार ( Ventriloquist थे )। उन्होंने भारत में 1920 में कठपुतली प्रदर्शन एवं निर्माण प्रारम्भ कर दिया था। . ये एक कुशल कठपुतलीकार और कठपुतली निर्माता थे ।
उन्होंने भारत में एक जादूगर के रूप में सर्वप्रथम जादू का प्रदर्शन किया। बाद में उन्होंने इंग्लैंड से कठपुतलियों को लाया और फिर धीरे धीरे कठपुतलीकला का प्रदर्शन शुरू कर दिया।
यशवंत केशव पाध्ये ने शुरू में छोटे कार्यकर्मो द्वारा जादू का प्रदर्शन किया , जब मनोरंजन उद्योग में अपनी प्रारंभिक अवस्था में था. हालांकि उन्होंने कालांतर में स्वयं को जादू और कठपुतली के संयोजन से एक उत्कृष्ट 'बोलती कठपुतलीकार ' साबित किया। बाद में धीरे-धीरे इंग्लैंड से लाई गई कठपुतलियों से अपने शो शुरू किये।बबाद में उन्होंने अमेरिका से मंगाई गई पुस्तक से स्वयं बोलती कठपुतलियो का अभ्यास शुरू किया। दर्शकों ने इससे पहले एक जीवंत ventriloquial कठपुतली को कभी नहीं देखा था इससे वे बहुत उत्साहित हुए ।
बोलती कठपुतली कला की लोकप्रियता हासिल करने के बाद , उन्हें फिल्म निर्माताओं से प्रस्तावों प्राप्त हुए । एक हिंदी फिल्म "अकेली मत जइयो " में उनकी कठपुतलियों को चित्रित किया गया था. उन्होंने अभिनेता राजेंद्र कुमार के साथ अपनी प्रसिद्ध कठपुतली "अर्धवटराव " का प्रस्तुतीकरण किया । कठपुतली का संचालन पाध्ये द्वारा गया था . इस फिल्म का संगीत मदन मोहन द्वारा रचा गया था तथा गीत Majrooh Sultanpuri के थे।
वाय .के . पाध्ये  के बेटे रामदास पाध्ये , उनकी बहू अपर्णा, और अपने पोते सत्यजीत और परीक्षित भी बोलती कठपुतलीकार और कठपुतली कलाकारों के रूप में मनोरंजन के क्षेत्र में कार्य कर रहे हैं .
कार्ति
कार्तिक शिवकुमार (जन्म 25 मई 1977), जिन्हें अपने परदे के नाम कार्ति से जाना जाता है, एक भारतीय फ़िल्म अभिनेता हैं। वह अभिनेता सूर्या के छोटे भाई है। उनका काम तमिल फिल्मों में केन्द्रित है। उन्होंने 2007 की फिल्म "पृथिवीरान" से पर्दापण किया था। "पय्या" (2010), "नान महान अल्ला" (2010) और "सिरुथई" (2011) से उन्होंने सफलता अर्जित की। फ्लॉप फिल्मों की श्रृंखला में दिखाई देने के बाद उन्होंने "बिरियानी" (2013), "मद्रास" (2014) और "थोझा/ऊपिरी" (2016) से दोबारा सफल फिल्में दी।
वसंत पुरुषोत्तम काले
वसंत पुरुषोत्तम काले (मराठी: वसंत पुरुषोत्तम काळे), इन्हें मराठी साहित्य जगत में लोकप्रिय रूप से "व पु" नाम से जाना जाता है , वे एक मराठी लेखक थे जिनकी प्रमुख रचनाएँ है- लघु कथाएँ, उपन्यास, जीवनी रेखाचित्र। इनकी लेखक के रूप में 60 से अधिक पुस्तकें प्रकाशित है। उनकी प्रसिद्ध पुस्तकों में शामिल है "साथी", "वपुर्झा", "ही वाट एकटीची ", और "ठीकरी"। वे पेशे से एक वास्तुकार थे।
उनकी मृत्यु 27 जून 2001 को हृदयाघात से मुंबई में अपने घर पर हुई।
भारत में बौद्ध धर्म का इतिहास
भारत में बौद्ध धर्म का जन्म ईसा पूर्व 6वीं शताब्दी में हुआ था और तब से यह भारत की सांस्कृतिक और धार्मिक विरासत का एक अभिन्न अंग बन गया है। वर्षों से, सम्पूर्ण भारत में हिन्दु और बौद्ध संस्कृतियों का एक अद्भुत मिलन होता आया है और भारत के आर्थिक उदय और सांस्कृतिक प्रभुत्व में बौद्धों ने महत्वपूर्ण भूमिका निभाई है।
भारत में बौद्ध धर्म ईसा पूर्व 6वी शताब्दी से 8वी शताब्दी तक भारत में बौद्ध धर्म रहा। लेकिन देशी-विदेशी धर्मों के खून खराबे, हिंसक शक्ती से जुंजते हुए बौद्ध धर्म भारत में 12वी शताब्दी तक रहा और हिमालयीन प्रदशों के उपरांत अन्य राज्यों में नहीं के बराबर हो गया। 20वी शताब्दी के मध्य सन 1956 में आधुनिक भारत के निर्माता और बौद्ध विद्वान डॉ॰ भीमराव आंबेडकर द्वारा अपने लाखों अनुयायीओं के साथ बौद्ध धर्म अपनाकर बौद्ध धर्म को भारत पुनर्जीवीत किया। भीमराव आंबेडकर के प्रभाव से एक सर्वेक्षण के अनुसार सन 1959 तक देश के करीब 2 करोड़ लोगों ने बौद्ध धर्म को ग्रहण किया था।
मोहन लाल ज़ुत्शी
मोहन लाल ज़ुत्शी (Mohan Lal Zutshi), जिन्हें मोहन लाल कश्मीरी भी कहते थे, 19वीं शताब्दी में एक यात्री, राजनयिक और लेखक थे। उन्होंने 1838–1842 के प्रथम आंग्ल-अफ़ग़ान युद्ध में एक अहम भूमिका निभाई थी। उनके द्वारा लिखी काबुल के अमीर दोस्त मुहम्मद ख़ान की जीवनी उस युद्ध का प्राथमिक वर्णन स्रोत है। इसके अलावा उन्होंने भारत से लेकर कैस्पियन सागर तक के कई क्षेत्रों का भ्रमण करा और जानकारी एकत्रित कर के ब्रिटिश राज की सरकार को उपलब्ध करी। इन क्षेत्रों में अफ़्ग़ानिस्तान, बल्ख़, बुख़ारा और ख़ोरासान शामिल थे। प्रसिद्ध ब्रिटिश यात्री व जासूस अलेक्ज़ेंडर बर्न्स का मार्गदर्शन उन्होंने ही करा था।
मोहन लाल की पत्नि, हैदरी बेगम, एक मुस्लिम महिला और विद्वान थीं। उन्होंने १८५७ के प्रथम भारतीय स्वतंत्रता संग्राम के काल में दिल्ली में हो रही घटनाओं का एक दैनिक ब्योरा लिखा था, जिसे बाद में ब्रिटिश राज की सरकार ने छीन लिया था।
राजनयिक
एक राजनयिक, किसी राज्य अथवा संयुक्त राष्ट्र या यूरोपीय संघ जैसे किसी अंतर सरकारी संसथान द्वारा नियुक्त एक व्यक्ति होता है, जिसका काम, एक या एकाधिक राज्यों या अंतर्राष्ट्रीय संगठनों के साथ कूटनीति का संचालन करना होता है।
राजनयिकों के मुख्य कार्य: भेजने वाले राज्य के हितों और नागरिकों का प्रतिनिधित्व और संरक्षण करना; रणनीतिक समझौतों की दीक्षा और सुविधा प्रमाणित करना; संधियों और सम्मेलनों; सूचना का प्रचार; व्यापार एवं वाणिज्य; प्रौद्योगिकी; और मैत्रीपूर्ण संबंध बनाये रखना होता है। अंतरराष्ट्रीय ख्याति के अनुभवी राजनयिकों का उपयोग अंतरराष्ट्रीय संगठनों (उदाहरण के लिए, संयुक्त राष्ट्र, दुनिया का सबसे बड़ा राजनयिक मंच) के साथ-साथ बहुराष्ट्रीय कंपनियों के प्रबंधन और बातचीत कौशल में उनके अनुभव के लिए किया जाता है। राजनयिक, विदेशी सेवाओं और दुनिया के विभिन्न देशों के राजनयिक निकाय के सदस्य होते हैं।
राजनयिक राज्य के किसी भी विदेशी नीति संस्थान का सबसे पुराना रूप हैं, जो सदियों के विदेश मंत्रियों और मंत्रिस्तरीय कार्यालयों द्वारा पूर्ववर्ती हैं। उनके पास आमतौर पर राजनयिक प्रतिरक्षा होती है, और उनकी आधिकारिक यात्रा में वे आमतौर पर एक राजनयिक पासपोर्ट का उपयोग करते हैं
राजनय विश्व के सबसे प्राचीनतम पेशों में से एक है, वर्तमान अंतरराष्ट्रीय विधि का प्रचलन आरंभ होने के बहुत पूर्व से ही रोम, चीन, यूनान और भारत आदि सभ्यताओं में एक राज्य से दूसरे राज्य में दूत भेजने की प्रथा प्रचलित थी। कौटिल्यकृत अर्थशास्त्र और 'नीतिवाक्यामृत' में प्राचीन भारत में प्रचलित दूतव्यवस्था का विवरण मिलता है। इस काल में दूत अधिकांशत: अवसरविशेष पर अथवा कार्यविशेष के लिए ही भेजे जाते थे। यूरोप में रोमन साम्राज्य के पतन के उपरांत छिन्न भिन्न दूतव्यवस्था का पुनरारंभ चौदहवीं शताब्दी में इटली के स्वतंत्र राज्यों एवं पोप द्वारा दूत भेजने से हुआ। स्थायी राजदूत को भेजने की नियमित प्रथा का श्रीगणेश इटली के गणतंत्रों एवं फ्रांस के सम्राट् लुई ग्यारहवें ने किया। सत्रहवीं शताब्दी के पूर्वार्ध तक दूतव्यवस्था यूरोप के अधिकांश देशों में प्रचलित हो गई थी।
राजनयिक का काम होता है ऐसी जानकारी एकत्र करना और सूचित करवाना जो निजी देश को प्रभावित कर सकती है, अथवा काम आ सकती हैं, अक्सर वे यह जानकारी अपनी निजी सलाह के साथ भेजते हैं कि गृहदेश की सरकार को कैसे प्रतिक्रिया देनी चाहिए। जब गृहदेश की राजधानी में ऐसे किसी भी सम्बन्ध में यदि कोई नीतिगत प्रतिक्रिया का फैसला किया जाता है, तो राजनयिक इसे लागू करने के लिए प्रमुख जिम्मेदारी लेते हैं। राजनयिकों का काम अपने गृह सरकार के विचारों को उस देश की सर्कार तक प्रभावी रूप से पहुँचाना होता है, जिस देश में उन्हें भेज गया है, तथा प्रभावी रूप से उस देश की सर्कार को काम करने हेतु मनाना होता है जिससे की गृहदेश के हितों की पूर्ति हो सके। इस तरह, राजनयिक एक सतत प्रक्रिया का हिस्सा होते हैं जिसके माध्यम से दो देशो के बीच की विदेश नीति विकसित होती है।
सामान्य तौर पर, राजनयिकों के लिए स्वायत्तता से कार्य करना कठिन होता है। सूचना की सुरक्षा के मद्देनज़र राजनयिकों को सुरक्षित संचार प्रणालियों का उपयोग करना पड़ता है, क्योंकि मोबाइल, टेलीफोन, ईमेल, इत्यादि को ट्रैक किया जा सकता है और मिशन की गुप्त जानकारी लीक हो सकती है।
सुरक्षित ईमेल ने राजनयिकों और मंत्रालय के बीच संपर्क को बदल दिया है। इससे जानकारी लीक होने की संभावना बहुत कम हो गयी है, और इसकी व्यापक वितरण और अवैयक्तिक शैली के साथ, औपचारिक केबलग्राम की तुलना में अधिक व्यक्तिगत संपर्क सक्षम करता है।
जमरूद किला
जमरूद किला ख़ैबर दर्रे के मुख पर स्थित बाब-ए-ख़ैबर के पास स्थित एक क़िला है। प्रशासनिक रूप से यह पाकिस्तान के ख़ैबर-पख़्तूनख़्वा के संघीय प्रशासित कबायली क्षेत्र में पड़ता है।
यह क्षेत्र अफ़्ग़ानिस्तान का भाग था और इसपर पश्तूनों का अधिकार था। सिख साम्राज्य के प्रसिद्ध सेनापति हरि सिंह नलवा ने इसपर अक्तूबर १८३६ में क़ब्ज़ा कर लिया। ६ पौष १८९३ विक्रम संवत, यानि १८ दिसम्बर १८३६, को क़िले की नीव रखी गई और इसका निर्माण ५४ में सम्पन्न हुआ। अफ़्ग़ानिस्तान के अमीर, दोस्त मुहम्मद ख़ान, ने इसे वापस लेने का प्रयत्न करा लेकिन ब्रिटिश राज तक इसपर सिखों का ही अधिकार रहा।
2017 पेरिस चाकू हमला
पेरिस चाकू हमला; Paris Knife attack: दुनिया के प्रसिद्ध लूव्र संग्राहय में 3 फरवरी 2017 को एक हमलावर ने चाकू से एक सुरक्षाकर्मी पर हमला कर दिया था जिसमें सुरक्षाकर्मी गंभीर रूप से घायल हो गया था।
हमलावर की नागरिकता की पहचान नहीं हुई है हमलावर ने हमला अल्लाह अकवर कहते हुए किया था हमलावर को मौके पर ही फ्रांस के सुरक्षा वलो ने गोली मारदी थी।
स्पेस वेक्टर मॉडुलन
स्पेस वेक्टर मॉडुलन (Space vector modulation (SVM)), पल्स विद मॉडुलेशन करने का एल्गोरिद्म है। इसका उपयोग प्रत्यावर्ती धारा (AC) बनाने में होता है जो मुख्यतः तीन फेजी मोटरों को परिवर्ती चाल से घुमाने के काम आता है। स्पेस वेक्टर मॉडुलन कई प्रकार से किया जा सकता है और इन विभिन्न प्रकार के स्पेस वेक्टर मॉडुलन के अलग-अलग गुणधर्म हैं (जैसे कितनी गणना करनी पड़ती है, कुल हार्मोनिक डिस्टॉर्शन कितना है, आदि)।
पाश्व चित्र में दिखाये गये इन्वर्टर के स्विचों को बन्द-चालू करने के कुछ मूलभूत नियम हैं। उदाहरण के लिये किसी भी समय किसी एक स्तम्भ में स्थित दोनों स्विच चालू नहीं होने चाहिये (नहीं तो लघु-परिपथ की स्थिति पैदा हो जायेगी।) यदि हम यह मानकर चलते हैं कि एक ही स्तम्भ के दोनों स्विच परस्पर पूरक स्थिति में रहेंगे, अर्थात् जब A चालू होगा तब A बन्द होगा और जब A चालू होगा तब A बन्द होगा। इस शर्त का पालन करने पर इन्वर्टर के स्विचिंग की कुल ८ स्थितियाँ बनती हैं, जिनका नाम V से V तक है।
स्पेस वेक्तर मॉडुलन को लागू करने का तरीका यह है- जिस तरह का आउटपुट प्राप्त करना चाहते हैं, उसे सन्दर्भ संकेत V कहते हैं। इस संकेत को प्रति सेकेण्ड f (T = 1/f) बार सैम्पल किया जाता है। सन्दर्भ वेक्टर की आवश्यकता के अनुसार कोई दो समीपवर्ती ऐक्टिव वेक्टर तथा कोई एक या दोनों जीरो वेक्टर को चुना जाता है। वेक्टरों का क्रम चुनने तथा किस शून्य वेक्टर का उपयोग किया जाय, इसकी अनेकों रणनीतियाँ सम्भव हैं, जिनके अलग-अलग लाभ-हानियाँ हैं।
४-स्तम्भ वाले ३-फेजी इन्वर्टर के असंतुलित आपरेशन के लिये भी SVM नीति सम्भव है।
सकल सन्नादी विरूपण
किसी आवर्ती संकेत (पेरिऑडिक सिग्नल) का सकल संनादी विरूपण (total harmonic distortion, या THD) बताता है कि वह संकेत पूर्णतः साइन-आकारी संकेत की तुलना में कितना 'विरूपित' है। इसकी परिभाषा निम्नलिखित है-
जहाँ "V", "n"वें हार्मोनिक (सन्नादी) का RMS वोल्टता है, तथा "n" = 1 मूल आवृत्ति (fundamental frequency) है।
उपरोक्त परिभाषा के अनुसार, बहुत से मानक संकेतों के लिये सकल सन्नादी विरूपण का मान सीधे निकाला जा सकता है। उदाहरण के लिये,
(१) शुद्ध वर्गाकार तरंग (square wave) के लिये THD का मान यह होगा-
(२) इसी तरह, आरादन्त संकेत (sawtooth signal) के लिये,
(३) पूर्णतः सममित त्रिभुजाकार तरंग (pure symmetrical triangle wave) का THD निम्नलिखित होगा-
(४) किसी आयताकार पल्स-शृंखला, जिसकी ड्यूटी सायकिल "μ" हो, (rectangular pulse train with the "duty cycle" "μ")  इसकी THD निम्नलिखित होगी- ध्यान दें कि जब संकेत सममित (symmetrical) हो जायेगा, अर्थात् "μ"=0.5, तब इस संकेत का THD न्यूनतम (≈0.483) होगा।
मेक्सिकी क्रान्ति
मेक्सिकी क्रान्ति (स्पेनी: Revolución Mexicana, रेवोलुसिओन मेहिकाना) उत्तर अमेरिका महाद्वीप के मेक्सिको देश में 1910–1920 काल में होने वाले कई हिन्सात्मक विद्रोहों की शृंखला थी जिसने मेक्सिको के सामाजिक व राजनैतिक ढाँचे में भारी परिवर्तन किए। क्रान्ति से पहले देश की कृषि-योग्य धरती पर चंद कुलीन परिवारों की जकड़ थी जो उसके बाद समाप्त होती गई हालाँकि धनी-निर्धन का अंतर देश में फिर भी बना रहा। मध्य वर्ग पहले की तुलना में सशक्त हुआ और सेना का भी देश की राजनीति पर प्रभाव बढ़ गया।
आरादन्त तरंग
आरादन्त तरंग (sawtooth wave) एक अ-साइनाकारी तरंग (non-sinusoidal) है जिसका ग्राफ आरा के दाँतों की तरह समकोण-त्रिभुज जैसी होता है।
फ़ॉकलैंड युद्ध
फ़ॉकलैंड युद्ध (अंग्रेज़ी: Falklands War, स्पेनी: Guerra de las Malvinas) सन् १९८२ में ब्रिटेन और आर्जेन्टीना के बीच दस-सप्ताह तक चलने वाला एक युद्ध था, जो प्रशांत महासागर के दक्षिणी भाग में फ़ॉकलैंड द्वीपसमूह तथा दक्षिण जॉर्जिया एवं दक्षिण सैंडविच द्वीप समूह के दो ब्रिटिश-अधीन क्षेत्रों पर क़ब्ज़ा प्राप्त करने के लिए लड़ा गया। आर्जेन्टीना सदा से ही इन द्वीपों को अपना भाग बताता रहा है, हालांकि इनपर ब्रिटिश क़ब्ज़ा एक शताब्दी से भी अधिक रहा है।
शुक्रवार २ अप्रैल १९८२ को आर्जेन्टीना के दस्तों ने इन द्वीपों पर हमला बोलकर उनपर नियंत्रण कर लिया और अगले ही दिन पास के दक्षिण जॉर्जिया एवं दक्षिण सैंडविच द्वीप समूह पर भी नियंत्रण कर लिया। ब्रिटेन ने इसका विरोध करा और अपने युद्धी जहाज़ वहाँ के लिए रवाना कर दिये। कई झड़पों के बाद १४ जून को द्वीपों पर स्थित आर्जेन्टीनी सैनिकों ने अपने हथियार डाल दिये और ब्रिटेन का वहाँ शासन फिर से बहाल हो गया। युद्ध में कुल मिलाकर २२५ ब्रिटिश और ६४९ आर्जेन्टीनी लोगों की मृत्यु हुई।
मेरुतुङ्ग
मेरुतुंग १४वीं शताब्दी के एक भारतीय लेखक थे। उन्होंने संवत १३६१ में "प्रबन्धचिन्तामणि" नामक ग्रन्थ की रचना की। यह एक ऐतिहासिक महत्त्व की गद्य रचना है जिसमें इतिहास-प्रसिद्ध विद्वानों, कवियों और आचार्यों से सम्बद्ध घटनाओं का अलंकृत गद्यशैली में वर्णन किया गया है। गुजरात के प्राचीन ऐतिहासिक साहित्यिक साधनों मे यह ग्रन्थ सबसे अधिक उपयोगी सिद्ध हुआ है। इसमें वनराज द्वारा पाटण की स्थापना से लेकर वस्तुपाल द्वारा संघटित यात्राओ का वर्णन है। प्रबन्धचिन्तामणि में अपने समय की प्रचलित लगभग सभी कथाओं का परिचय मिलता है। मेरुतुंग द्वारा रचित अन्य ग्रन्थ 'विचारश्रेणी' है जिसमें सुरिगण की पट्टावली के साथ-साथ चावडा, सोलंकी और बघेल वंश के नृपतियों का तिथिक्रम भी दिया गया है।
धम्मचक्र प्रवर्तन दिवस
धम्मचक्र प्रवर्तन दिवस भारतीय बौद्धों का एक प्रमुख उत्सव है। दुनिया भर से लाखों बौद्ध अनुयाई एकट्ठा होकर हर साल अशोक विजयादशमी एवं १४ अक्टूबर के दिन इसे मुख्य रुप से दीक्षाभूमि, महाराष्ट्र में मनाते हैं। इस उत्सव को स्थानीय स्तर पर भी मनाया जाता है।
२० वीं सदी के मध्य में डॉ॰ बाबासाहेब आंबेडकर ने अशोक विजयादशमी के दिन १४ अक्टूबर १९५६ को नागपुर में अपने ५,००,००० अनुयायियों के साथ बौद्ध धर्म अपनाया था। डॉ॰ आंबेडकर ने जहां बौद्ध धम्म की दीक्षा ली वह भूमि आज दीक्षाभूमि के नाम से जानी जाती है। डॉ॰ आंबेडकर ने जब बौद्ध धर्म अपनाया था तब बुद्धाब्ध (बौद्ध वर्ष) २५०० था। विश्व के कई देशों एवं भारत के हर राज्यों से बौद्ध अनुयाई हर साल दीक्षाभूमि, नागपुर आकर धम्मचक्र प्रवर्तन दिवस १४ अक्टूबर को एक उत्सव के रूप में मनाते हैं। यह त्यौहार व्यापक रूप से डॉ॰ आंबेडकर के बौद्ध अनुयायियों द्वारा मनाया जाता है।
डॉ॰ बाबासाहेब आंबेडकर ने यह दिन बौद्ध धम्म दीक्षा के चूना क्योंकि इसी दिन ईसा पूर्व ३ री सदी में सम्राट अशोक ने भी बौद्ध धर्म ग्रहन किया था। तब से यह दिवस बौद्ध इतिहास में अशोक विजयादशमी के रूप में जाना जाता था, डॉ॰ बाबासाहेब आंबेडकर ने बीसवीं सदीं में बौद्ध धर्म अपनाकर भारत से लुप्त हुए धर्म का भारत में पुनरुत्थान किया।
इस त्यौहार में विश्व के प्रसिद्ध बौद्ध व्यक्ति एवं भारत के प्रमुख राजनेता भी सामिल रहते है। धम्मचक्र प्रवर्तन दिवस के अवसर पर दीक्षाभूमि पर प्रति वर्ष हजारो लोग धर्म परिवर्तन कर बौद्ध बनते हैं। सन 2018 में 62वे धम्मचक्र प्रवर्तन दिवस के अवसर पर 62,000 तथा सन 2019 में 63वे धम्मचक्र प्रवर्तन दिवस के अवसर पर 67,543 अनुयायिओं ने दीक्षाभूमि पर बौद्ध धर्म अपनाया था।
शरणार्थियो हेतु संयुक्त राष्ट्र उच्चायुक्त का कार्यालय
यूएनएचसीआर का मुख्यालय जेनेवा में है। इसे संयुक्त राष्ट्र द्वारा प्रदत्त सब्सिडी तथा सरकारों व गैर-सरकारी संगठनों एवं निजी व्यक्तियों के योगदानों के माध्यम से कोष उपलब्ध होता है। इस निकाय द्वारा यह सुनिश्चित करने का प्रयास किया जाता है कि शरणार्थियों के साथ अन्तरराष्ट्रीय संघ से स्वीकृत मापदण्डों के अनुरूप व्यवहार हो। इसके द्वारा 1951 में शरणार्थियों के दर्जे पर संयुक्त राष्ट्र संधि के अंगीकरण को प्रोत्साहित किया गया तथा 1967 के प्रोटोकॉल को आधार समर्थन दिया गया। यह प्रोटोकॉल शरणार्थी शब्द को परिभाषित करने के साथ-साथ शरणार्थियों के साथ व्यवहार करने के न्यूनतम मानक स्थापित करता है तथा उन्हें कानूनी स्थिति एवं कुछ सामाजिक-आर्थिक अधिकार प्रदान करने की वकालत करता है। यह भौतिक सहायता कार्यक्रमों के माध्यम से आपात राहत उपलब्ध कराने हेतु प्रयास करता है। अन्य संयुक्त राष्ट्र अभिकरण, राष्ट्रीय सरकारें, क्षेत्रीय समूह तथा निजी राहत संगठन भी यूएनएचसीआर के साथ सहयोग करते हैं।
विश्व में शरणार्थी समस्याओं के बढ़ते विस्तार ने इस निकाय के उत्तरदायित्वों को और भी व्यापक बना दिया है। वित्तीय कठिनाइयों के कारण इसे शिक्षा, रोजगार, आवास इत्यादि से जुड़ी गतिविधियों में कटौती करनी पड़ी है। महासभा द्वारा निर्वाचित उच्चायुक्त, महासभा या आर्थिक व सामाजिक परिषद द्वारा निर्धारित किये गये नीति-निर्देशों का अनुसरण करता है। यूएनएचसीआर को वर्ष 1955 एवं 1981 में शान्ति का नोबेल पुरस्कार दिया जा चुका है।
उच्चायुक्त के सद्भावना राजदूत जिस साल वे नियुक्त किए गए थे वो इस प्रकार है:
बांग्लादेश क्रिकेट लीग 2017
बांग्लादेश क्रिकेट लीग 2016-17 बांग्लादेश क्रिकेट लीग, एक प्रथम श्रेणी क्रिकेट प्रतियोगिता के पांचवें संस्करण है। यह वर्तमान में 28 जनवरी से 7 मार्च 2017 को बांग्लादेश में आयोजित किया जा रहा है। टूर्नामेंट बांग्लादेश में अन्य प्रथम श्रेणी प्रतियोगिता, नॅशनल क्रिकेट लीग 2016-17 के समापन के बाद खेला जाता है। सेंट्रल जोन गत चैम्पियन हैं। प्रतियोगिता में अपना पहला खिताब हासिल करने वाले नॉर्थ जोन ने टूर्नामेंट जीता।
यू°एन°आर°डब्ल्यू°ए°
यूएनआरडब्लूए; निकट पूर्व के शारणर्थी फिलिस्तीनियो के लिए संयुक्त राष्ट्र राहत कार्य अभिकरण (United Nation Relife and Work Agency for palestine Refugeesian in the Near East) यह कार्याभिकरण इजराइल के निर्माण के दौरान (1948 में) अथवा उसके बाद बेघर हुए 7.5 लाख फिलीस्तीनी लोगों को राहत, शिक्षा एवं कल्याण सेवाएं उपलब्ध कराने के उद्देश्य से 1949 में महासभा के प्रस्तावाधीन एक गैर-राजनीतिक व अस्थायी अभिकरण के रूप में स्थापित किया गया था।
इसका मुख्यालय गाजा पट्टी एवं अम्मान में है। इसके कार्यकाल को महासभा द्वारा समय-समय पर विस्तारित किया जाता रहा है। अभिकरण द्वारा 1948 के अरब-इजरायल विवाद से पूर्व कम-से-कम दो वर्ष तक फिलीस्तीन में रहे व्यक्ति को फिलीस्तीनी शरणार्थी का दर्जा दिया जाता है। अभिकरण ने कुल 34 लाख लोगों को शरणार्थी के रूप में पंजीकृत किया है, जिनमें से 11 लाख व्यक्ति 59 शरणार्थी शिविरों में रह रहे हैं। शेष लोग यूएनआरडब्ल्यूए, सीरिया, जार्डन, लेबनान, पश्चिमी तट एवं गज पट्टी द्वारा अपनी सेवाएँ दिए गये क्षेत्रों, गांवों या कस्बों में निवास करते हैं। 1967 के संघर्ष के बाद महासभा ने इस अभिकरण को अन्य विस्थापित लोगों (गैर-फिलीस्तीनी) को भी मानवीय सहायता उपलब्ध कराने की अतिरिक्त जिम्मेदारी सौंपीं। 1993 से अभिकरण द्वारा सामाजिक-आर्थिक आधार संरचना के सुधार एवं रोजगार अवसरों के निर्माण के माध्यम से शांति प्रक्रिया को समर्थन देने की योजना बनाई गयी है यद्यपि वित्तीय संकट के कारण इस प्रकार की कई सेवाओं में कटौती करनी पड़ी थी।
यूरेनियम अयस्क
यूरेनियम अयस्क भंडार पृथ्वी के गर्भ में स्थित सांद्र यूरेनियम है, जो आर्थिक रूप से उन्नति के लिए निकाला जाता है। यूरेनियम धरती के गर्भ में पाया जाने वाला बहुत आम तत्व है, जो चाँदी से 40 गुणा और सोने से पाँच सौ गुणा अधिक पाया जाता है। यह लगभग हर पहाड़, मिट्टी, नदियों और महासागरों में पाया जा सकता है। लेकिन कठिनाई केवल उन इलाकों को ज्ञात करने की है, जहाँ यह सांद्र अवस्था में पाया जाता है।
यूरेनियम एक चाँदी और भूरे रंग का रेडियोधर्मी रासायनिक तत्व है। इसका रासायनिक चिह्न "U" और परमाणु क्रमांक 92 है।
यूरेनियम अयस्क के कई सारे अलग अलग भंडार बनते हैं, जो भूगर्भीय परिवर्तन और पहाड़ों के रासायनिक अभिक्रिया और यूरेनियम तत्व के कारण होता है। इसकी उत्पत्ति में मूल कारक,खनिज, उसके ऑक्सीकरण की क्षमता आदि है।
रीजनल सुपर-50 2017
रीजनल सुपर-50 2016-17 रीजनल सुपर-50, वेस्टइंडीज क्रिकेट बोर्ड (डब्ल्यूआईसीबी) के देशों के लिए घरेलू सीमित ओवरों के क्रिकेट प्रतियोगिता के 43 वें संस्करण है। टूर्नामेंट एंटीगुआ और बारबुडा में आयोजित किया जा रहा है।
दस टीमों की प्रतियोगिता में भाग ले रहे हैं - वेस्टइंडीज के घरेलू क्रिकेट के छह नियमित टीमों (बारबाडोस, गुयाना, जमैका, लीवार्ड द्वीप समूह, त्रिनिदाद और टोबैगो, और विंडवार्ड द्वीप), दो विकास दल (संयुक्त परिसरों और कॉलेजों और आईसीसी अमेरिका) वेस्टइंडीज की अंडर 19 क्रिकेट टीम और अंग्रेजी की ओर केंट काउंटी क्रिकेट क्लब। केंट टूर्नामेंट में खेलने के लिए डब्ल्यूआईसीबी से एक निमंत्रण स्वीकार कर लिया है और यह पहली बार है कि किसी भी अंग्रेजी काउंटी टीम एक विदेशी घरेलू टूर्नामेंट में हिस्सा लिया था। निमंत्रण वेस्टइंडीज के पूर्व कप्तान जिमी एडम्स का प्रभाव है, जो सितंबर 2016 तक, काउंटी के प्रमुख कोच के लिए किया गया था, आंशिक रूप से की वजह से था।
आलोक भट्टाचार्जी
आलोक भट्टाचार्जी () (जन्म ;२४ अगस्त १९५३ पश्चिम बंगाल, भारत) एक भारतीय पूर्व क्रिकेट खिलाड़ी और अम्पायर है जो एक दिवसीय अंतरराष्ट्रीय में अम्पायरिंग करते थे तथा प्रथम श्रेणी क्रिकेट भी खेलते थे। इन्होंने कुल ३ वनडे मैचों में १९९८ से २००२ तक अम्पायरिंग की थी।
एस॰ आर॰ बोस
एस॰ आर॰ बोस () (जन्म ;०१ नवम्बर १९३० भारत) एक भारतीय पूर्व क्रिकेट अम्पायर थे जो एक दिवसीय अंतरराष्ट्रीय क्रिकेट और टेस्ट क्रिकेट में अम्पायरिंग करते थे। इन्होंने कुल २ वनडे और १ टेस्ट मैच में अम्पायरिंग की थी।
गोगावा, मध्य प्रदेश
गोगावा मध्य प्रदेश के खरगोन जिले का शहर एव तहसील है
वर्ष 2011 के आंकड़ों के अनुसार गोगावा शहर की कुल जनसंख्या 1,70,976 थी जिसमें 90,520 पुरुष और 80,506 महिलायें शामिल थीं। 0-6 आयु संवर्ग की जनसंख्या 1937 थी जो कुल जनसंख्या का 17.52 % थी। शहर में लिंगानुपात 966 था जो मध्य प्रदेश के औसत लिंगानुपात 931 से अधिक था। इसके अतिरिक्त शिशु लिंगानुपात 890 भी मध्य प्रदेश के औसत 918 से अधिक था। शहर में साक्षरता दर 99.83 % थी जिसमें पुरुष साक्षरता 85.91 % और महिला साक्षरता 71.63 % दर्ज की गयी।
गोगावा (बहुविकल्पी)
गोगावा से निम्नलिखित का बोध हो सकता है:
गोगाँव, छत्तीसगढ़
गोगाँव (Gogaon) भारत के छत्तीसगढ़ राज्य के रायपुर ज़िले में स्थित एक नगर है। इसकी जनसंख्या भारत की 2001 जनगणना में 10,453 थी, लेकिन भारत की 2011 जनगणना इसे नगरीय दर्जे से विमुक्त कर इसे रायपुर में सम्मिलित कर लिया गया।
वर्ष 2001 के जनगणना आंकड़ों के अनुसार गोगाँव की कुल जनसंख्या 10,453 थी, जिसमें पुरुष 53% और 47% जनसंख्या महिलाओं की थी। नगर में साक्षरता दर 56% जो राष्ट्रीय औसत 59.5% से कम है। यहाँ पुरुष साक्षरता 67%, और महिला साक्षरता 43% दर्ज की गयी।
ब्रिटोनिक भाषाएँ
ब्रिटोनिक भाषाएँ (Brittonic languages, Brythonic languages) या ब्रिटिश केल्टी भाषाएँ (British Celtic languages) यूरोप में बोली जाने वाली केल्टी भाषा-परिवार की द्वीपीय केल्टी शाखा (Insular Celtic languages) की दो उपशाखाओं में से एक है जिसकी भाषाएँ ब्रिटेन में बोली जाती हैं, हालांकि अंग्रेज़ी के विस्तार से इन्हें बोलने वालों की संख्याएँ बहुत कम हो गई हैं। ५वीं और ६ठी शताब्दी ईसवी में ब्रिटेन से कुछ समुदाय इन भाषाओं को फ़्रान्स के ब्रिटेनी क्षेत्र में भी ले गए जहाँ अब ब्रेतों (Breton) नामक ब्रिटोनिक भाषा बोली जाती है। द्वीपीय केल्टी भाषाओं की दूसरी शाखा गोइडेलिक (Goidelic) है।
कॉर्निश भाषा
कॉर्निश भाषा (कॉर्निश: Kernowek, अंग्रेज़ी: Cornish) ब्रिटेन के सुदूर दक्षिणपश्चिमी भाग के कॉर्नवल प्रायद्वीप में बोली जाने वाली द्वीपीय केल्टी भाषा-परिवार की ब्रिटोनिक शाखा की एक भाषा है। इसे अब कम बोला जाता है और इसे बोल सकने वाले अधिकतर लोग अंग्रेज़ी का अधिक प्रयोग करते हैं। फिर भी इसे कॉर्नवल की पारम्परिक भाषा और सांस्कृतिक पहचान होने के नाते सम्मानित किया जाता है और समारोही तौर पर प्रयोग किया जाता है।
द्वीपीय केल्टी भाषाएँ
द्वीपीय केल्टी भाषाएँ (Insular Celtic languages) पश्चिमोत्तर यूरोप में केल्टी भाषा-परिवार की एक उपशाखा है जिसकी भाषाएँ ब्रिटेन व आयरलैण्ड के द्वीपों पर उत्पन्न हुई थीं। यह मुख्यभूमि यूरोप और आनातोलिया में उत्पन्न होने वाली महाद्वीपीय केल्टी भाषाओं से भिन्न थी। सभी महाद्वीपीय केल्टी भाषाएँ विलुप्त हो गई और विश्व में आज बोली जाने वाली सभी केल्टी भाषाएँ केवल द्वीपीय केल्टी शाखा से ही हैं। ५वीं और ६ठी शताब्दी ईसवी में कुछ द्वीपीय केल्टी बोलने वाले पश्चिमोत्तर फ़्रान्स में जा बसे और वहाँ के ब्रिटेनी प्रायद्वीप व कुछ अन्य क्षेत्रों में आज भी उनके बोलने वाले मिलते हैं।
द्वीपीय केल्टी भाषाओं की दो उपशाखाएँ हैं:
गोइडेलिक भाषाएँ
गोइडेलिक भाषाएँ (Goidelic languages) या गेयलिक भाषाएँ (Gaelic languages) ब्रिटेन व आयरलैण्ड में बोली जाने वाली द्वीपीय केल्टी भाषा-परिवार की दो में से एक उपशाखा का नाम है (दूसरी ब्रिटोनिक भाषाएँ हैं)। गोइडेलिक शाखा में आयरलैण्ड की आयरिश भाषा, मैन के द्वीप पर बोली जाने वाली मैन्क्स भाषा और स्कॉटलैण्ड में बोली जाने वाली स्कॉटिश गेयलिक भाषा शामिल हैं। किसी ज़माने में आयरलैण्ड से मैन के द्वीप से होते हुए स्कॉटलैण्ड तक इन भाषाओं की उपभाषा सतति हुआ करती थी लेकिन अंग्रेज़ी के दबाव से यह विलुप्ति के समीप आ गई। कई प्रयासों के बाद इसकी तीन अस्तित्ववान भाषाएँ कुछ हद तक पुनर्जीवित हो पाई हैं।
यूलोंग नाशी स्वशासित ज़िला
यूलोंग नाशी स्वशासित ज़िला (चीनी: 玉龙纳西族自治县, अंग्रेज़ी: Yulong Naxi Autonomous County) चीन के दक्षिण में युन्नान प्रान्त का एक ज़िला है जहाँ नाशी लोग अधिक संख्या में हैं। यह लिजिआंग प्रशासनिक विभाग में स्थित है। प्रसिद्ध यूलोंग हिमपर्वत (Jade Dragon Snow Mountain, यूलोंग का अर्थ "हरिताश्म अज़दहा" होता है) नामक पुंजक इसी ज़िले में स्थित है और एक पर्यटन केन्द्र है।
यूलोंग हिमपर्वत
यूलोंग हिमपर्वत (चीनी: 玉龙雪山, अंग्रेज़ी: Jade Dragon Snow Mountain), जिसे स्थानीय नाशी भाषा में सतसेतो पर्वत (Satseto) कहते हैं, दक्षिण चीन के युन्नान प्रान्त के यूलोंग नाशी स्वशासित ज़िले में स्थित एक पर्वतीय पुंजक है जिसे कभी-कभी पर्वतमाला भी कह दिया जाता है। इसका सर्वोच्च शिखर 5,596 मीटर (18,360 फ़ुट) ऊँचा शन्ज़िदोऊ (扇子陡, Shanzidou) है।
"यूलोंग" का अर्थ "हरिताश्म (जेड) का अझ़दहा (ड्रैगन)" होता है।
अंटार्कटिक वृत्त
अंटार्कटिक वृत्त पृथ्वी के नक्शे में अक्षांश द्वारा चिह्नित पांच प्रमुख क्षेत्रों में सबसे दक्षिणी क्षेत्र है।. इस वृत्त के दक्षिणी क्षेत्र को अंटार्कटिक के रूप में जाना जाता है और उत्तरी क्षेत्र को दक्षिणी शीतोष्ण क्षेत्र कहा जाता है। अंटार्कटिक वृत्त के दक्षिण में , क्षितिज के ऊपर ,प्रति वर्ष सूर्य कम से कम एक दिन (चौबीस घंटे) के लिए दिखाई देता है ( इसलिए आधी रात को भी सूर्य दिखाई देता है ) और क्षितिज के नीचे ,प्रति वर्ष सूर्य कम से कम एक दिन (चौबीस घंटे) के लिए दिखाई नहीं देता है ( इसलिए दोपहर को भी सूर्य दिखाई नहीं देता है )। यही बात उत्तरी गोलार्ध में आर्कटिक वृत्त के लिए भी लागू होती है।
अंटार्कटिक वृत्त की स्थिति  तय नहीं है; 2 फरवरी 2017 में, यह 66°33'46.6"  भूमध्य रेखा के दक्षिण में है। इसका अक्षांश पृथ्वी के अक्षीय झुकाव पर निर्भर करता है।  जो चंद्रमा की कक्षा से उत्पन्न ज्वार बलों के कारण, 40,000 साल की अवधि में 2 डिग्री की एक मार्जिन के भीतर उतार चढ़ाव होता रहता है। .नतीजतन, अंटार्कटिक वृत्त वर्तमान में लगभग 15 मीटर (49 फुट) प्रति वर्ष की गति से दक्षिण की ओर बढ़ रहा है।
अंटार्कटिक वृत्त की परिधि ,दक्षिणी गोलार्ध में स्थित वह अधिकतम उत्तरी अक्षांश है , जिस पर सूरज लगातार चौबीस घंटे के लिए क्षितिज के ऊपर या चौबीस घंटे के लिए क्षितिज के नीचे रह सकता है; नतीजतन, अंटार्कटिक वृत्त के भीतर किसी भी स्थान पर प्रत्येक वर्ष कम से कम एक बार सूर्य आधी रात को भी दिखाई देता है और कम से कम एक बार दोपहर में भी दिखाई नहीं देता है। [6].
अंटार्कटिक वृत्त पर सिद्धान्तः ये घटना प्रति वर्ष क्रमशः एक बार जून और दिसंबर solstices को होती है। हालांकि, वायुमंडलीय अपवर्तन और मिराज की वजह से ,उत्तरी गर्मियों संक्रांति की रात को ,आधी रात में भी सूर्य का हिस्सा लगभग 50 मिनट ( 50 ') (90 किमी (56 मील तक देखा जा सकता है )), और अंटार्कटिक के उत्तर में सूर्य एक डिस्क के रूप में प्रकट होता है न की एक बिंदु के रूप में।
अंटार्कटिक वृत्त के दक्षिण में कोई स्थायी मानव आबादी नहीं है, लेकिन मौसमी आधार पर विभिन्न देशों के वैज्ञानिकों की टीम अंटार्कटिका में कई अनुसंधान स्टेशनों में कार्यरत है। पिछली शताब्दियों में महाद्वीप पर कुछ अर्द्ध स्थायी व्हेलिंग स्टेशन स्थापित किए गए थे और कुछ व्हेलर्स एक साल या उससे अधिक समय के लिए वहाँ रहे। यद्यपि अंटार्कटिक वृत्त के उत्तर स्टेशनों कम से कम तीन बच्चों के जन्म की पुष्टि हुई है।
अंटार्कटिक वृत्त मोटे तौर पर 17,662 किलोमीटर (10,975 मील) लंबा है। [4] वृत्त का दक्षिण क्षेत्र 20,000,000 km2 (7,700,000 वर्ग मील) है और पृथ्वी की सतह का लगभग 4% हैं। [5] अंटार्कटिक वृत्त में अंटार्कटिका महाद्वीप के भीतर के क्षेत्र को शामिल किया गया है।
अंटार्कटिक वृत्त, प्रधान मध्याह्न रेखा से शुरू होकर पूर्व की ओर ,निम्न जगहों से गुज़रता है :
हेमंत चौहान
हेमंत चौहान गुजराती भाषा के जानेमाने भजनिक एवं लोकगायक है। ९ अक्तूबर २०१२ को उन्हें वर्ष २०११ के अकादमी रत्व एवोर्ड से सम्मानित किया गया था। गुजराती भजन, गरबा इत्यादि गुजरात की लोकागायकी में उनका अनुठा योगदान रहा हैं। श्रोताओं को प्रत्येक शब्द समझ में आए इस तरह के उच्चारण के साथ गाना ये उनकी विशेषता है। पंखीडा ओ पंखीडा, विणेला मोती, हे मानव विश्वास करी ले, तु रंगाई जा रंगमां इत्यादि गुजराती गीत लोकप्रिय हुए हैं।हिंदी भजनो में भी उन्होंने अपना स्वर दिया हैं जिसमें कहत कबीर-१ और २, प्रदीप भजन (सुर मन्दिर) उल्लेखनीय हैं।
भजन, गरबा, गीतों के अलावा, उन्होंने स्वयं के कुछ एलबम में संगीत भी दिया है। संतवानी और अन्य गीतों में गायकी के साथ हारमोनियम,गिटार और तानपुरा आदि  काफी आसानी से बजा लेते हैं।
बाघमारा, मेघालय
बाघमारा (Baghmara) भारत के मेघालय राज्य के दक्षिण गारो हिल्स ज़िले में स्थित एक शहर है। यह ज़िले का मुख्यालय भी है।
बाघमारा स्थान बांग्लादेश सीमा से सटा हुआ है तथा तुरा से 113 कि॰मी॰ दूर है। बाघमारा नाम बोंग लस्कर और जंगली बंगाल बाघ की लड़ाई के कारण पड़ा जहाँ बोंग ने बाघ को मार डाला था।
खालिद इब्न अल-वालिद
खालिद इब्न अल वालिद; Khālid ibn al-Walīd (अरबी: خالد بن الوليد‎ सैफ अल्लाह अल मासुल) खालिद इब्न अल वालिद जो रणनीति और कौशल के लिए विख्यात हैं । इनका जन्म 592 ईस्वी में अरब के एक नामवर परिवार में हुआ था खालिद बिन वालिद ने जब इस्लाम धर्म ग्रहण नही किया था तब इस्लाम के कट्टर शत्रु थे लेकिन 628 ईस्वी में इस्लाम स्वीकार किया इसके बाद हजरत मुहम्मद साहब के एक मुख्य मित्र (सहाबी) के रूप में पहचान बनायी । मुहम्मद के दुनिया से जाने के बाद जब इस्लाम के उत्तराधिकारी जिन्हें राशीदुन खलीफा के रूप में जाना जाता है हजरत अबूबक्र और खलीफा उमर की खिलाफत में इन्हें इस्लामी सेना का कमांडर नियुक्त किया गया । 7 वीं शताब्दी में जो इस्लामी सेना को सफलता प्राप्त हुई उसका श्रेय खालिद बिन वालिद को दिया जाता है इन्होने अलग अलग दोसौ से अधिक युध्दों का नेत्तृव किया । रशीदुन सेना का नेत्तृव करते हुए रोमन सीरिया, मिस्त्र, फारस, मेसोपोटामिया पर इस्लामी सेना ने सफलतापूर्वक विजय प्राप्त की जिसके लिए खालिद बिन वालिद को सैफ अल्लाह या अल्लाह की तलवार के नाम से जाता है। इनकी मृत्यु सेना सेवा समाप्ति के चार वर्ष वाद 642 ईस्वी मे होम्स सीरिया में हुई थी इन्हे होम्स में ही दफनाया गया था, उस स्थान पर खालिद बिन वालिद के नाम से मस्जिद स्थित है। और जहाँ तक इस्लामी युध्द तथा लड़ाईयों पर चर्चा की जाये तो खालिद बिन वालिद का नाम प्रमुखता से लिया जाता क्योंकि हर युध्द में जांबाजी तथा पैंतरेबाजी बेमिसाल थी जिससे दुश्मन सेना के छक्के छूट जाते थे तथा दुनिया के एकमात्र ऐसे कमांडर हैं जिन्होंने अपने जीवन में एक भी युध्द या लड़ाई नहीं हारी।
अल वाक्दी ने बयान किया है कह खालिद प्रथम शुन्य 8 हिजरी को इस्लाम स्वीकार कर लिया। और मुत्तह की लड़ाई में शामिल हुए इस रोज़ अमीर न होने की कारण से आप अमीर बने और इस रोज़ आपने प्रचण्ड युद्ध की जिसकी उदाहरण नहीं देखी गई और आपके हाथ से 9 तलवारें टूट गईं।
महेश कोठारे
महेश कोठारे एक भारतीय अभिनेता, (मराठी ) फिल्म निर्देशक और निर्माता है, इन्होंने मराठी और हिंदी फिल्मों में काम किया है। इन्होंने बहुत कम उम्र से भारतीय सिनेमा में अभिनय प्रारम्भ कर दिया था। इनकी प्रारंभिक एवं उल्लेखनीय फिल्में ,राजा और रंक ", छोटा भाई, मेरे लाल और घर घर की कहानी" है। प्रसिद्ध हिंदी गीत "तू कितनी अच्छी है तू कितनी भोली है ,हे मां" ,फिल्म राजा और रंक में मास्टर महेश के नाम से अभिनय किया है।
महेश कोठारे को मराठी फिल्म उद्योग के लिए एक क्रांतिकारी व्यक्तित्व माना जाता है, निर्देशक के रूप में फिल्म धूमधड़ाका (1985) से कैरियर शुरू करने के बाद से ,20 साल की अवधि में कई बॉक्स ऑफिस हिट फिल्मे दी। कोठारे की फिल्मों को उनके तकनीकी बारीकियों और काल्पनिक अवधारणाओं के लिए जाना जाता है और वह कुछ भारतीय फिल्म निर्माताओं में से एक है , जो सफल फिल्मों में फंतासी शैली का सफल प्रयोग करते हैं।
महेश कोठारे ने पहली 3डी मराठी फिल्म ,"झपाटलेला 2"7 जून, 2013 बनाई जो बॉक्स ऑफिस पर हिट साबित हुई जो उनकी अपनी 1993 बॉक्स ऑफिस पर ब्लॉक बस्टर "झपाटलेला" की अगली कड़ी थी। मूल हॉरर कॉमेडी ,जिसमे एक गुड़िया जिसका नाम तात्या विंचू था,जीवित हो जाती है। एनिमेट्रॉनिक्स और कंप्यूटर जनित इमेजरी का मराठी फिल्मो में यहाँ पहला सफल प्रयोग था।
कोठारे ने हिंदी फिल्मों में अपना कैरियर "राजा और रैंक " और "घर घर की कहानी" फिल्मो में बाल भूमिकाओं के साथ शुरू कर दिया था। वह बाद में पूर्ण रूप से मराठी सिनेमा में काम करने लगे जहा उन्हें उल्लेखनीय सफलता प्राप्त हुई,परंतु साथ ही साथ वे हिंदी फिल्मो में भी कार्य करते रहे। कोठारे अनेक हिट फिल्मो जैसे "धूम धड़ाका ", झपाटलेला , झपाटलेला 2, "खतरनाक " और खबरदार के साथ एक शीर्ष मराठी निर्देशक के रूप में पहचाने जाने लगे।  वे अपने स्वयं के विजन प्रोडक्शन हाउस के मालिक भी है।
1980 के मध्य में, कोठारे के साथ और एक अन्य युवा अभिनेता, Sachin Pilgaonkar, ने निर्देशन में मराठी फिल्म उद्योग में क्रांतिकारी बदलाव किये .सचिन पिलगांवकर निर्देशित "नवरी मिले नवऱ्याला " एवं कोठारे निर्देशित "धूमधड़ाका ".दोनों फिल्में बॉक्स ऑफिस पर हिट रही , लेकिन "धूमधड़ाका" युवा दर्शकों को मराठी स्टाइल की फिल्म बनाने का चलन बन गया है। कोठारे ने हास्य फिल्मो में भी अपनी अलग पहचान बनाई। उन्होंने मराठी फिल्म सिनेमा में नवाचारों जैसे सिनेमास्कोप में पहली मराठी फिल्म "धडाकेबाज़ ", और "चिमणी पाखरा "में डॉल्बी डिजिटल ध्वनि के साथ सफल प्रयोग भी किए। कंप्यूटर जनित प्रभाव का प्रयोग उन्होंने पहली फिल्म "पछाडलेला " 2004 में किया था। कोठारे पहली मराठी विज्ञान गल्प फिल्मों के निर्माता के रूप में भी जाने जाते हैं।  2013 में, कोठारे ने अपने बेटे आदिनाथ कोठारे के साथ 3 डी में "झपाटलेला 2" बनाई जो एक सुपरहिट फिल्म साबित हुई। यह फिल्म उनकी अपनी , 1993 बॉक्स ऑफिस पर हिट "झपाटलेला ", की अगली कड़ी है। कोठारे ने "झपाटलेला 2" (जो पहली 3 डी मराठी फिल्म है )के लिए , एनिमेट्रॉनिक्स और CGI एक्सपर्ट स्पेनिश स्टीरेओग्राफऱ एनरिक क्रियादो की सेवाएं ली। फिल्म एनडी स्टूडियो, कर्जत में फिल्मांकित की गयी और 7 जून 2013 पर जारी हुई और अपने 100 दिन चलने के कारण एक बड़ी हिट बन गई।
कोठारे के बेटे आदिनाथ ने "झपाटलेला 2" में एक अग्रणी भूमिका निभाई थी। आदिनाथ ने मराठी अभिनेत्री उर्मिला कनिटकर से शादी की है।
एक अभिनेता के रूप में महेश कोठारे ने मुख्य रूप से एक पुलिस निरीक्षक महेश नाम से बहुत सी भूमिकाये निभाई है।
विश्व के सर्वोच्च पर्वतों की सूची
पृथ्वी पर कम-से-कम 109 पर्वत हैं जिनकि ऊँचाई समुद्रतल से 7,200 मीटर (23,622 फ़ुट) से अधिक है। इनमें से अधिकांश भारतीय उपमहाद्वीप और तिब्बत की सीमा पर स्थित हैं, और कुछ मध्य एशिया में हैं। इस सूचि में केवल ऐसे ही शिखर सम्मिलित हैं जिन्हें अकेला खड़ा पर्वत माना जा सकता है, यानि एक ही पर्वत के अलग-अलग शिखरों को नहीं गिना गया है।
इस सूची के अधिकांश पर्वत हिमालय और काराकोरम शृंखलाओं में हैं, जो भारतीय उपमहाद्वीप से उत्तर में और तिब्बत के पठार से दक्षिण व पश्चिम में स्थित हैं। विश्व के सभी पर्वत एशियाके मध्य में स्थित हैं। यह सभी एक आयत (रेक्टैंगल) में हैं जो पश्चिम में पाक-अफ़्ग़ान सीमा-स्थित नोशक पर्वत (), उत्तर में किर्गिज़-शिंजियांग सीमा-स्थित जेन्गिश चोकुसु (), पूर्व में सिचुआन-स्थित मिन्या कोन्का (उर्फ़ गोंगा शान, ) और दक्षिण में भारत-नेपाल सीमा-स्थित काब्रु पर्वत () से परिभाषित होता है।
एशिया महाद्वीप से बाहर स्थित सबसे ऊँचा पर्वत अकोंकागुआ () है, जो दक्षिण अमेरिका की ऐन्डीस पर्वतमाला में खड़ा है और जिसे से अधिक उभरे उग्र शिखरों की एक आधिकारिक सूची विश्व का 189वाँ सबसे ऊँचा शिखर बताती है (इस परिभाषा में एक पर्वत के एक से अधिक शिखर सम्भव हैं)।
सर्वोच्च पर्वतों के स्थान नीचे दिखाए एशिया के चित्रों में देखे जा सकते हैं। संख्याएँ सूची में स्थान अंकित करती हैं। पाठन-सरलता के लिए, ऊँचे पर्वतों के पास स्थित उनसे निचले पर्वत नहीं अंकित करे गए हैं। सबसे अधिक पर्वत-घनत्व वाले क्षेत्रों को अलग डब्बों में दिखाया गया है।
माउंटेन बाइकिंग
माउंटेन बाइकिंग एक प्रकार की साइकिल की सवारी हैं, जो रोड से अलग एवं उबड़-खाबड़ क्षेत्र में चलाई जाती हैं। इसमें विशेष रूप से डिजाइन माउंटेन बाइक का उपयोग होता हैं। माउंटेन बाइक अन्य दुपहियों के साथ काफी समानता रखता हैं लेकिन इसके डिज़ाइन को कुछ ऐसे विशेषताओं से युक्त किया जाता हैं जिससे इसके स्थायित्व और प्रदर्शन को बढ़ाने में मदद मिलती हैं।
माउंटेन बाइकिंग को आम तौर पर कई श्रेणियों में विभाजित किया जा सकता है: क्रॉस कंट्री, ट्रेल राइडिंग, आल माउंटेन, डाउनहिल, फ्री राइड, डर्ट जम्पिंग।
सड़क से अलग चलने वाले संशोधित साइकिल उपयोग का पहला उदाहरण बफ्फलो सैनिको का अभियान था जो 1896 में मिस्सौला, मोंटाना से येलोस्टोन के लिए था स्विस सेना ने 1891 में अपनी पहली बाइक रेजिमेंट तैयार की थी। [प्रशस्ति पत्रकी जरूरत]
इस दौरान रोड रेसिंग साइकिलिस्ट साइकलो क्रॉस का इस्तेमाल अपने आप को सर्दियों के दौरान फिट रखने का एक साधन के रूप में करते थे।
किसी न किसी सामान फैलोशिप 1955 में यूनाइटेड किंगडम में बाहर की सड़क पर साइकिल चालकों द्वारा स्थापित किया गया था ओरेगन में, एक चमकेतन क्लब के सदस्य, डी Gwynn, ने 1966 में इच्छित स्थान के लिए एक "पहाड़ साइकिल" नामक इलाके निशान साइकिल का निर्माण किया। यह उस नाम का पहला प्रयोग किया जा सकता है।
इस दौरान संयुक्त राज्य अमरीका के विभिन्न क्षेत्रों में कई सवार समूह थे जो इस खेल के जन्म में अपनी भूमिका के लिए वैध दावा कर सकते हैं। 1970 और 1980 के दशक में साइकिल कंपनियों के उच्च तकनीक का इस्तेमाल कर हल्के माउंटेन बाइक (पहाड़ पे चलने वाली साइकिल) का निर्माण शुरू कर दिया था।
1990 के दशक और 21 वीं सदी के पहले दशक के दौरान, माउंटेन बाइकिंग एक कम लोकप्रिय गतिविधि से हटकर मुख्यधारा गतिविधि में शामिल हो गया था। माउंटेन बाइक और इसके अन्य सामन जो केवल कुछ विशेष दूकान या मेल आर्डर के माध्यम से ही उपलब्ध हो पाते थे अब कई बाइक की दुकानों पर उपलब्ध थे।
माउंटेन बाइक अन्य बाइक से अलग होते हैं क्योंकि कुछ विशेषताएं ऐसी डाली जाती जिससे कुछ खास इलाके में इनमे स्थायित्व एवं प्रदर्शन में सुधार हो।
माउंटेन बाइकिंग में इन प्रमुख श्रेणियों का बोलबाला है: ट्रेल्स सवारी इसमें बाइक को जमीं पर अपने पैरो से उठाया जाता हैं लेकिन यह ध्यान रहा जाता है की पैर जमीं को स्पर्श नहीं करे। इसमें जबरदस्त संतुलन की आवश्यकता होती हैं।
इस खेल में चोट लगना एक आम बात हैं जब आप माउंटेन बाइकिंग कर रहे हैं। ऐसे में सुरक्षा उपकरण मामूली चोटों के खिलाफ की रक्षा कर सकते हैं एवं चोट की गंभीरता को कम कर कर सकते हैं। इसलिए बाइक सवार को भी चाहिए की वह अपनी क्षमता के अनुसार ही ट्रेल्स को चुने जो उसके अपने अनुभव के स्तर की सीमा के भीतर ही हो।
अंतर्राष्ट्रीय माउंटेन साइकिल एसोसिएशन में प्रकाशित एक समीक्षा के अनुसार एक अपेक्षाकृत नया खेल होने के कारण माउंटेन बाइकिंग के पर्यावरणीय प्रभाव को पूरी तरीके से नहीं समझा गया हैं। इस समीक्षा के अनुसार सभी मनोरंजन खेलो में होता हैं वैसे ही माउंटेन बाइकिंग भी पर्यावरण क्षरण के कुछ डिग्री तक योगदान देता है।
अंतरराष्ट्रीय सचल उपग्रह संगठन
अंतरराष्ट्रीय सचल उपग्रह संगठन: International Mobile Setellite Ooranization:यह संगठन सामुद्रिक, हवाई एवं स्थलीय संचलन उद्देश्यों हेतु उपग्रह संचार को विनियमित करता है। इसका मुख्यालयः लंदन में स्थित है और आधिकारिक भाषाएं: अंग्रेजी, फ्रांसीसी, रूसी एवं स्पेनिश उत्पति एवं विकास आईएमएसओ का उद्भव 1979 में अंतरराष्ट्रीय सामुद्रिक उपग्रह संगठन (इनमारसेट)पके रूप में हुआ। बाद के वर्षों में इन्टरनेट की स्थापना से जुड़ी संधि में बदलाव लाते हुए पइसमें स्थलीय एवं आकाशीय संचार को भी शामिल किया गया। इनमारसेट को 1994 से आईएमएसओ कहा जाने लगा बाद में संगठन के कार्यों की सेवाओं के निजीकरण का निर्णय लिया गया, जो 1999 में पूर्ण हुआ, जब एक नवीन कंपनी इनमारसेट लिमिटेड का निर्माण हुआ। आईएमएसओ एक नियामक के रूप में यह सुनिश्चित करता है कि कंपनी द्वारा अपनी प्रतिबद्धताएं पूर्ण की जा रही हैं या नहीं जनवरी 2014 तक इसमें 98 सदस्य राष्ट्र थे।
आईएमएसओ का उद्देश्य उपग्रहों की एक प्रणाली के द्वारा विश्वव्यापी स्तर पर सुरक्षित एवं वाणिज्यिक अनुप्रयोग के साथ उच्चगुणवत्तापूर्ण सचल संचार सेवाएं उपलब्ध कराना है। संरचना सभा, परिषद एवं निदेशालय इसके प्रमुख अंग हैं। सभा में सभी सदस्य शामिल होते हैं, जो दो वर्ष में एक बार अपनी बैठक करते हैं 22 सदस्यीय परिषद के 18 सदस्य सर्वाधिक निवेश अंश रखने वाले सदस्य देशों से चुनकर आते हैं, जबकि 4 सदस्यों का चुनाव सभा द्वारा न्यायपूर्ण भौगोलिक वितरण के आधार पर किया जाता है। निदेशालय का पप्रधान एक महानिदेशक होता।